Արթուր Նալբանդյանը՝ Լոռու մարզպետ - Լոռու մարզպետարան
Արթուր Նալբանդյանը՝ Լոռու մարզպետ
ՀՀ կառավարության 2011թ. հուլիսի 28-ի որոշմամբ Արթուր Լևոնի Նալբանդյանը նշանակվել է ՀՀ Լոռու մարզպետ:
Ա. Գեւորգյանը բարձր գնահատեց նախկին մարզպետ Արամ Քոչարյանի կատարած աշխատանքը եւ շնորհակալություն հայտնեց նրան` մարզի սոցիալ-տնտեսական զարգացմանն ուղղված աշխատանքների համար:
Նոր մարզպետին ներկայացնելիս ՀՀ փոխվարչապետը վստահություն հայտնեց, որ Ա. Նալբանդյանը պատշաճ մակարդակով կիրականացնի մարզում ՀՀ կառավարության քաղաքականությունը: Նոր պաշտոնում հաջողություններ մաղթելով Ա.Նալբանդյանին` Ա. Գեւորգյանը նշեց, որ նա աշխատանքի մեծ փորձ ունի տեղական ինքնակառավարման համակարգում եւ քաջատեղյակ է խնդիրներին` վստահություն հայտնելով, որ նորանշանակ մարզպետը, համագործակցելով մարզի համայնքների ղեկավարների հետ, իր փորձն ու գիտելիքները կներդնի տարածքային կառավարումն արդյունավետ իրականացնելու համար:
Ա. Նալբանդյանը շնորհակալական խոսք ասաց իր նկատմամբ ցուցաբերված վստահության համար, հավաստիացրեց, որ ջանք ու եռանդ չի խնայի իրականացնելու այն բոլոր ծրագրերն ու խնդիրները, որոնք առկա են մարզի ոլորտներում:
Արամ Քոչարյանը իր խոսքում նշեց, որ իր պաշտոնավարման ընթացքում ձգտել է ուժերի ներածին չափով ծառայել և շնորհակալություն հայտնեց մարզպետարանի աշխատակազմին, մարզի պաշտոնատար անձանց՝ համատեղ արդյունավետ գործունեության համար: Նա նորանշանակ մարզպետին մաղթեց բեղմնավոր գործունեություն:
Լոռու մարզպետարանի տեղեկատվության և հասարակայնության հետ կապերի բաժին